Временно споразумение за свободна търговия между

Европейски съюз и Чили

1. Обща информация

Преговорите за модернизиране на Споразумението за асоцииране между ЕС и Чили, започнали през 2017 г., приключиха на 9 декември 2022 г. Споразумението ще задълбочи търговските и инвестиционните отношения между ЕС и Чили и ще предостави нови възможности за бизнеса на ЕС в петата по големина икономика на Латинска Америка: 99,9% от износа на ЕС ще бъде без мита, което се очаква да увеличи износа на ЕС за Чили с до 4,5 милиарда евро.

Чили е петата по големина икономика в Латинска Америка и третият по големина търговски партньор на ЕС в Латинска Америка. ЕС е вторият по големина пазар на Чили за износ на стоки. С население от 20 милиона, годишната му продукция е над 268 милиарда евро. ЕС и Чили имат споразумение за асоцииране от 2002 г., което включва всеобхватно споразумение за свободна търговия, в сила от февруари 2003 г. и обхваща търговските отношения между ЕС и Чили.

Модернизираното споразумение между ЕС и Чили се състои от два паралелни правни инструмента: всеобхватното споразумение, което ще включва стълб за политика и сътрудничество и стълб за търговия и инвестиции, подлежащи на ратификация от всички държави членки, и временно споразумение за свободна търговия, обхващащо само онези части от търговския и инвестиционния стълб на Всеобхватното споразумение, които са от изключителната компетентност на ЕС. Временното споразумение за свободна търговия ще изтече, когато Всеобхватното споразумение влезе в сила.

Споразумението ще премахне митата върху износа на ЕС и се очаква да го увеличи с до 4,5 милиарда евро: 99,9% от износа на ЕС ще бъде безмитен. Чили ще премахне митата върху млечните продукти и хранителните продукти от ЕС. Съществуващата тарифна квота за сирене в ЕС ще бъде окончателно премахната съгласно новото споразумение.

Най-чувствителните европейски селскостопански стоки са освободени от пълна либерализация съгласно модернизираното споразумение. Те включват месо (говеждо, птиче, свинско и овче месо), определени плодове и зеленчуци (напр. чесън, ябълков сок, гроздов сок и др.), както и зехтин. Подобрен пазарен достъп за Чили беше предоставен при ограничени и стабилни тарифни квоти, които съответстват само на малка част от вътрешното потребление и производство на ЕС. Захарта е напълно изключена от всякаква либерализация. В контекста на тарифните квоти за месо (говеждо, птиче, свинско и агнешко), споразумението ще сложи край на настоящото автоматично неопределено годишно увеличение на тарифните квоти. След като новите тарифни квоти бъдат приложени, те ще останат стабилни и по този начин ще осигурят предвидим, дългосрочен ограничен допълнителен пазарен достъп за Чили.

ЕС е основен производител на отличителни висококачествени регионални храни и напитки. В ЕС тези продукти се ползват със специален статут, наречен „Географски означения“(ГО). Споразумението ще защити 216 ГО на ЕС за храни и напитки в Чили. Това е в допълнение към съществуващото споразумение за вината и спиртните напитки, което защитава 1 745 ГО за вина и 257 ГО за спиртни напитки и ароматизирани вина от ЕС в Чили.

### **Двустранна търговия със селскостопански продукти Чили – България**

За последната 2021 година общата стойност на износа от България е 2 354 741 долара, а общият внос възлиза на 2 081 474 долара, т.е. търговското ни салдо е положително.

В структурата на **износа** (Приложение 1) от България за Чили са преработени продукти като препарати, използвани за храна на животни, временно консервирани череши, водка, гофрети и вафли, сухари.

За хранителни продукти, неупоменати другаде, митата за внос в Чили ще отпаднат на третата година от влизане на споразумението в сила, за глюкозата и глюкозния сироп – на седмата година. Останалите продукти се внасят в Чили с нулеви мита от влизане в сила на споразумението.

На първо място в структурата на **вноса** от Чили за България като стойностно изражение са консервирани миди, като внасяните количества през последните три години са относително постоянни (Приложение 2).

На следващо място за 2021 година се внасят вина, които още с влизането в сила на споразумението ще се внасят при нулево мито. В структурата на вноса присъстват бели сортови вина, бели купажни и червени вина в съдове до/над 2 литра.

Други продукти, присъстващи във вноса от Чили, са замразените атлантически сьомги и пъстърви, сушено грозде, като количествата са относително постоянни. Внасят се също и орехи със и без черупки.

###  **Двустранна търговия със селскостопански продукти Чили – ЕС**

С най-висока стойност по отношение на вноса в ЕС от Чили (Приложение 3) са някои видове пресни плодове, предвид разменените природни условия на двете полукълба на Земята, вино и мазнини, масла от животински и растителен произход. Вносът на вина от Чили представлява около 2% от целия внос на вина в ЕС от трети страни.

За внос на месо и карантии от животни от рода на овцете и козите, пресни, охладени или замразени в ЕС от Чили има преференциални квоти с номера 091922, 092115 и 092116 с нулево вносно мито.

### **Селскостопански продукти с най-висок дефицит за 2021 г., за които Чили е нетен вносител**

Чили е нетен вносител на продукти като (Приложение 4) масло, фъстъци, глюкоза и фруктоза, колбаси, царевично брашно и масло, консервирани гъби от рода Аgaricus, млечни продукти, свинско месо, портокалов сок, твърда пшеница, сушени жълтъци, говежди дроб замразен, сусам, дини и пъпеши, оплодени яйца за инкубиране, отпадъци от тютюн, пресни или охладени домати.

###

### **Приложение 1 - Изнасяни от България продукти с най - висока стойност, 2019 - 2021 г.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Т.код** | **Име** | **Общо тона за 2019** | **Общо USD за 2019** | **Ср. USD/тон за 2019** | **Общо тона за 2020** | **Общо USD за 2020** | **Ср. USD/тон за 2020** | **Общо тона за 2021** | **Общо USD за 2021** | **Ср. USD/тон за 2021** |
| 23099096 | Препарати от видовете, използвани за храна на животни | 14 | 160 834 | 11 655 | 85 | 256 613 | 3 003 | 145 | 548 554 | 3 789 |
| 12060091 | Необелен шарен слънчоглед  | 497 | 374 207 | 753 | 675 | 590 114 | 874 | 379 | 502 427 | 1 326 |
| 21069092 | Хранителни продукти, неупоменати, нито включени другаде | 48 | 393 603 | 8 183 | 72 | 549 943 | 7 656 | 58 | 483 978 | 8 386 |
| 19053299 | Гофрети и вафли, дори съдържащи какао, със или без пълнеж  | 37 | 55 688 | 1 510 | 55 | 81 769 | 1 478 | 111 | 186 766 | 1 685 |
| 17023050 | Глюкоза и сироп от глюкоза | - | - | - | - | - | - | 175 | 127 998 | 731 |
| 18050000 | Какао на прах | - | - | - | - | - | - | 38 | 88 530 | 2 361 |
| 19059055 | Екструдирани или експандирани продукти, солени или ароматизирани (с изключение на кнекброт, сухар и подобни препечени продукти, гофрети и вафли) | 6 | 25 240 | 4 424 | 4 | 13 441 | 3 890 | 11 | 75 736 | 6 878 |
| 19053211 | Гофрети и вафли, изцяло или частично покрити с шоколад или с други продукти, съдържащи какао | 9 | 47 672 | 5 138 | 16 | 66 120 | 4 132 | 13 | 54 530 | 4 093 |
| 19054010 | Сухари | 9 | 34 372 | 3 719 | 6 | 25 071 | 4 050 | 11 | 47 037 | 4 134 |
| 12060099 | Семена от слънчоглед, дори натрошени  | 50 | 39 749 | 795 | 142 | 128 524 | 905 | 25 | 38 325 | 1 533 |
| 22086011 | Водка | 34 | 48 477 | 1 417 | - | - | - | 13 | 33 266 | 2 532 |
| 19053199 | Сладки бисквити | - | - | - | - | - | - | 3 | 31 990 | 11 487 |
| 22089069 | Спиртни напитки, в съдове с вместимост непревишаваща 2 l (с изключение на узо, дестилати и ликьори) | 2 | 7 503 | 3 687 | - | - | - | 9 | 30 153 | 3 286 |
| 22083082 | Уиски | 35 | 79 834 | 2 300 | - | - | - | 9 | 22 806 | 2 485 |
| 08121000 | Череши, временно консервирани  | 194 | 198 883 | 1 027 | 123 | 123 387 | 1 002 | 18 | 22 124 | 1 257 |

 ***Източник:НСИ***

###

### **Приложение 2 - Внасяни в България продукти с най - висока стойност, 2019 - 2021 г.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Тарифен код** | **Име** | **Общо тона за 2019** | **Общо USD за 2019** | **Ср. USD/тон за 2019** | **Общо тона за 2020** | **Общо USD за 2020** | **Ср. USD/тон за 2020** | **Общо тона за 2021** | **Общо USD за 2021** | **Ср. USD/тон за 2021** |
| 16055390 | Миди  | 312 | 932 564 | 2 990 | 295 | 1 016 970 | 3 445 | 307 | 992 790 | 3 238 |
| 22042195 | Бели сортови вина без ЗНП или ЗГУ | 62 | 224 727 | 3 637 | 43 | 128 483 | 3 012 | 74 | 205 896 | 2 795 |
| 08062090 | Грозде, сушено  | 40 | 98 000 | 2 450 | 112 | 253 333 | 2 264 | 73 | 131 999 | 1 808 |
| 22042197 | Бели вина непроизведени в Европейския съюз | 42 | 165 419 | 3 965 | 12 | 51 074 | 4 109 | 27 | 115 327 | 4 348 |
| 22042196 | Сортови вина без ЗНП и ЗГУ, непроизведени в Европейския съюз, в съдове с вместимост непревишаваща 2 l (с изключение на пенливи вина и вина от кодове 2204 21 06 до 2204 21 09) | 40 | 176 158 | 4 444 | 13 | 58 539 | 4 443 | 34 | 104 226 | 3 091 |
| 08132000 | Смеси от сушени плодове или от черупкови плодове  | 240 | 337 380 | 1 405 | 41 | 105 120 | 2 564 | 22 | 89 640 | 4 150 |
| 20089391 | Боровинки, приготвени или консервирани | - | - | - | - | - | - | 20 | 79 607 | 3 900 |
| 03031300 | Атлантически сьомги (Salmo salar) и дунавски пъстърви (Hucho hucho), замразени | 21 | 136 949 | 6 600 | 21 | 59 957 | 2 900 | 20 | 69 227 | 3 400 |
| 22042198 | Вина непроизведени в Европейския съюз, в съдове с вместимост непревишаваща 2 l (с изключение на пенливи вина, вина от кодове 2204 21 06 до 2204 21 09, бели вина и сортови вина) | 18 | 86 848 | 4 877 | 4 | 25 903 | 5 864 | 12 | 63 071 | 5 182 |
| 22042995 | Бели сортови вина без ЗНП или ЗГУ, непроизведени в Европейския съюз, в съдове с вместимост превишаваща 2 l (с изключение на пенливи вина и вина от код 2204 29 10) | 48 | 48 268 | 1 006 | - | - | - | 24 | 45 219 | 1 884 |
| 03031490 | Пъстърви, замразени  | - | - | - | - | - | - | 20 | 45 173 | 2 247 |
| 08023100 | Обикновени орехи, с черупки | 179 | 569 591 | 3 176 | 110 | 253 807 | 2 307 | 26 | 44 678 | 1 702 |
| 20079997 | Конфитюри, желета от плодове, мармелади, пюрета от плодове или черупкови плодове  | 38 | 41 057 | 1 082 | 19 | 19 277 | 1 014 | 37 | 37 722 | 1 017 |
| 08062030 | Султански стафиди | - | - | - | - | - | - | 15 | 37 099 | 2 473 |
| 08023200 | Обикновени орехи, без черупки | - | - | - | 10 | 79 000 | 7 900 | 4 | 19 800 | 4 950 |

 ***Източник НСИ***

###

### **Приложение 3 - Внасяни в ЕС продукти с най – големи количества, 2019 - 2021 г.**

|  |  |  |  |  |
| --- | --- | --- | --- | --- |
| **Т. код** | **Име** | **Общо тона за 2019** | **Общо тона за 2020** | **Общо тона за 2021** |
| '060110 | Луковици, туберкули, грудки, грудести корени във вегетативен покой | 36 285 770 | 45 312 652 | 53 087 626 |
| '060120 | Луковици, туберкули, грудки, грудести корени и ризоми във вегетация или цъфтене; разсад, растения и корени от цикория | 0 | 0 | 1 238 470 |
| '010690 | Живи животни (с изключение на бозайници, птици и насекоми) | 1 365 250 | 295 000 | 184 750 |
| 080810 | Ябълки | 96 781 | 114 352 | 129 854 |
| '220421 | Вино, различно от пенливото | 93 266 | 90 964 | 81 617 |
| '151800 | Животински мазнини | 20 616 | 35 631 | 68 233 |
| '220429 | Вино | 70 887 | 73 891 | 63 939 |
| '080440 | Авокадо | 78 322 | 58 069 | 57 707 |
| '080610 | Грозде | 61 428 | 59 851 | 50 171 |
| '080830 | Круши | 38 895 | 40 460 | 46 603 |
| '160553 | Миди | 35 069 | 39 916 | 44 535 |
| '081050 | Киви | 37 401 | 44 309 | 42 076 |
| '230120 | Брашна, прахове и агломерати под формата на гранули от риби или ракообразни, мекотели или други водни безгръбначни | 28 191 | 30 018 | 38 418 |
| '150420 | Мазнини от риби | 13 070 | 21 833 | 34 150 |
| '081040 | Боровинки | 22 465 | 25 714 | 30 427 |

 ***Източник ITC***

### **Приложение 4 - Селскостопански продукти с най-висок дефицит за 2021 г., за които Чили е нетен вносител**

|  |  |  |  |
| --- | --- | --- | --- |
| **Т. код** | **Име** | **Внос за 2021, хил.щ.д.** | **Дефицит за 2021, хил.щ.д.** |
| '040510 | Масло | 30 515 | -30 515 |
| '120242 | Фъстъци | 17 364 | -17 364 |
| '170230 | Глюкоза | 16 319 | -16 319 |
| '160100 | Колбаси | 13 930 | -13 930 |
| '110220 | Царевично брашно | 11 863 | -11 863 |
| '200310 | Консервирани гъби от рода Agaricus | 11 139 | -11 139 |
| '040490 | Млечни продукти | 10 719 | -10 719 |
| '021019 | Свинско месо осолено или в саламура | 8 194 | -8 194 |
| '040630 | Топени сирена | 5 643 | -5 643 |
| '200912 | Портокалов сок | 5 370 | -5 370 |
| '160241 | Свински бутове и разфасовки от тях | 4 856 | -4 856 |
| '100119 | Твърда пшеница | 4 664 | -4 664 |
| '040891 | Сушени жълтъци | 3 537 | -3 537 |
| '021012 | Свински гърди | 3 527 | -3 527 |
| '021011 | Свински бутове, плешки и разфасовки от тях | 3 401 | -3 401 |
| '020622 | Говежди дроб, замразен | 2 761 | -2 761 |
| '120740 | Сусам | 2 694 | -2 694 |
| '020319 | Свинско месо, охладено или замразено | 2 602 | -2 602 |
| '080711 | Дини | 2 376 | -2 376 |
| '040719 | Оплодени яйца за инкубиране | 2 189 | -2 189 |
| '170250 | Фруктоза | 2 122 | -2 122 |
| '040110 | Мляко и сметана | 1 839 | -1 839 |
| '240130 | Отпадъци от тютюн | 1 572 | -1 572 |
| '151521 | Царевично масло | 1 323 | -1 323 |
| '080719 | Пъпеши | 920 | -920 |
| '070200 | Домати, пресни или охладени | 887 | -887 |

***Източник ITC***